kardosdrur/scandi-wiki huggingface dataset:
Radek Bejbl

Radek Bejbl (født 29. august 1972 i Nymburk, Tjekkoslovakiet) er en tjekkisk tidligere fodboldspiller (midtbane).

Karriere 

Bejbl spillede for både Tjekkoslovakiets og Tjekkiets landshold og nåede i alt 58 landskampe og tre scoringer. Han var en del af det tjekkiske hold, der nåede finalen ved EM 1996 i England. Han spillede alle tjekkernes kampe i turneringen, inklusive finalen der endte med et finalenederlag til Tyskland efter forlænget spilletid. Året efter deltog Bejbl med tjekkerne ved Confederations Cup 1997, hvor holdet vandt bronze, og han var også med ved EM 2000 i Belgien og Holland.

På klubplan tilbragte Bejbl en stor del af sin karriere i hjemlandet hos Slavia Prag, som han vandt det tjekkiske mesterskab med i 1996. Han spillede senere også i Spanien for Atlético Madrid, for franske RC Lens og for østrigske Rapid Wien, inden han sluttede karrieren i hjemlandet hos Slovan Liberec.

Titler 
Tjekkisk mesterskab
 1996 med Slavia Prag

Referencer

Eksterne henvisninger 

Fodboldspillere fra Tjekkiet
Fodboldspillere fra Slavia Prag
Fodboldspillere fra RC Lens
Fodboldspillere fra Atlético Madrid
Fodboldspillere fra Rapid Wien
Fodboldspillere fra Slovan Liberec
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
An-Magritt Wibell Nygaard-Ech

An-Magritt Wibell Nygaard-Ech er en dansk-norsk forfatter og freelanceskribent. Hun er medlem af Dansk Forfatterforening og skriver bøger og romaner og noveller til magasiner i hele Skandinavien i flere genrer: realisme, mystik, action, drama, psykologi og skæbne, samt blød krimi. Hun skriver både historisk og nutidigt.

Bibliografi 

 Bibliografi ifølge forfatterens hjemmeside hos Dansk Forfatterforening.
Løve-Hertugen og tvillingsmagradernes gåde, Historisk Roman - Forlaget Forfatterskabet 2021
 Kongekroner og rubinens hemmelighed, Historisk Roman - Forlaget Forfatterskabet 2019
 Frygten vil altid følge mig, oversættelse, Lademann 2002
 Min Onkel, Min Elskede, Roman – Aller Press A/S 2008
 Mægtig Kærlighed, Mini-Roman – Aller Press A/S 2008
 Kærlighedens Lænker, Roman – Psykologisk Thriller Drama, Lindhardt og Ringhof 2009. Ny Udgave/Udgave 2, Saxo Publish 2017
 En Hilsen Fra København, Roman – Aller Press A/S 2009
 Smagen Af Retfærdighed, Krimi – Aller A/S 2010
 En Dødelig Portion Glæde, Krimi – Aller A/S 2010
 Irriterende Omsorg, Novelle – Egmont 2011
 Tavshedens Pris , Krimi – Egmont 2012
 Midnatsmåne i Blåt, – Historisk roman – Egmont 2013
 Manden på Bænken – Mystik, novelle – Egmont 2013
 Sølvskeen – Mystik, Novelle – Aller 2013
 Stormende Uenighed – Novelle Egmont 2014
 Safirbrosjen – Historisk Roman, Egmont 2014
 Kærlighedens veje – Novelleserie 6 dele, Mystik, Aller 2014
 Kongekroner i Løvens Tegn – Historisk Roman 1814, action/drama/mystik – Egmont 2014
 Under Stjernene – Lang Novelle – Aller 2014.
 Kronjuvelene – Historisk Roman, action/drama/mystik – Aller 2015
 Diamanter på afveje – Langnovelle – Mystik – Aller 2015
 Skæbne Hjerte – Langnovelle – Mystik/Drama – Aller 2015
 Perler under Stjernehimmelen – Historisk Roman – Aller 2016
 I Sandhedens Lys, Samtids roman, – Aller 2016
 Taffel I Vinterpaladset – Historisk Roman, Aller 2017
 Sitrinens Hemlighed – Historisk Roman, Aller 2018
 Rubinens Hemlighed – Historisk Roman, Aller 2019

Referencer

Eksterne henvisninger 
 Interview på the paperblanks blog 

Novelleforfattere fra Danmark
Romanforfattere fra Danmark
Kvindelige forfattere i det 21. århundrede
Snublesten

En snublesten er en betonkube på 10 x 10 centimeter med en messingplade indskrevet med navn og data for ofre for holocaust.

Projektet blev startet af den tyske kunstner Gunter Demnig i 1996 og har til formål at minde individer på nøjagtigt det sidste opholdssted - eller undertiden arbejde - som frit blev valgt af personen, før vedkommende blev offer for nazistisk terror, eutanasi, eugenik, blev deporteret til en koncentrations- eller udryddelseslejr, eller undgået forfølgelse ved emigration eller selvmord.

Danmark blev land nr. 25, da tre sten blev placeret ved Københavns Synagoge den 17. juni 2019,, i alt blev der lagt 12 snublesten ned i København og på Frederiksberg. Fra aug. 2021 har foreningen Snublesten Fyn lagt 12 snublesten i Odense, 2 i Assens og senest (12.8.22) 2 i Svendborg og 1 i Skårup v. Svendborg. De er lagt for jødiske ofre, modstandsfolk, kommunister, clearingmyrdede, politibetjente omkommet i kz-lejre og andre kategorier af ofre.

Demnigs snublestensprojekt er verdens største decentraliserede mindesmærke.

Størstedelen af snublesten markerer jødiske ofre for holocaust. Andre er blevet sat for sintier og romaer, homoseksuelle, fysisk eller psykisk handicappede, Jehovas Vidner, mormoner, Rhinlandsbastard, medlemmer af Det Kommunistiske Parti, Socialdemokratiet og nazi-modstandere, den kristne opposition (både protestanter og katolikker) og frimurere sammen med de internationale brigader, militære desertører, militærnægtere, flugthjælpere, kapitulatorer, "vaneforbrydere", tyve og andre anklaget for forræderi, militær ulydighed eller underminere det nazistiske militær, samt De Allierede.

Referencer

Eksterne henvisninger 

 Projektets danske hjemmeside
 Liste der Stolpersteine in Dänemark (de.)
 Snublesten Fyn

Etableret i 1996
Monumenter
Holocaust
Manchester United W.F.C.

Manchester United Women Football Club (eller Manchester W.F.C.) er en engelsk fodboldklub for kvinder fra Manchester, der spiller i FA Women's Super League.

Aktuel trup

Udlejet

Referencer

Eksterne henvisninger 
 www.manutd.dk

FA Women’s Super League
Kvindefodboldklubber i England
Manchester United F.C.
Gunter Demnig

Gunter Demnig (født 27. oktober 1947 i Berlin) er en tysk kunstner. Han er bedst kendt for sine snublesten, mindesmærker til ofrene for nazistiske forfølgelser, herunder jøder, homoseksuelle, romaer og handicappede. Projektet placerer en indgraveret messingplade i en betonsten foran en tidligere bopæl for et Holocaust-offer, der blev deporteret og dræbt af nazistiske Tyskland, projektet begyndte i Tyskland og har siden spredt sig med mere end 74.000 sten placeret over 24 lande.

Gunter Demnig voksede op i Nauen og Berlin og erhvervede sin abitur i 1967. Senere samme år begyndte han at studere kreativ undervisning på Berlins Kunstakademi med professor Herbert Kaufmann. Fra 1969 til 1970 studerede han industrielt design der. I 1971 overførte han til Kunsthochschule Kassel, genoptog sit studie af kreativ uddannelse og bestod den første statslige eksamen i 1974.

Samme år begyndte han at studere kunst med Harry Kramer ved universitetet i Kassel. Derefter tilbragte han to år på planlægning, bygning og forvaltning af historiske monumenter fra 1977 til 1979. Fra 1980 til 1985 var Demnig en kunstnerisk-videnskabelig medarbejder på kunstfakultet ved Kassel Universitet.

I 1985 åbnede han sit eget studie i Köln og arbejdede på mange lokale projekter. Siden 1994 har han også været involveret i IGNIS-Kulturzentrum.

Demnigs mest kendte arbejde er, hvad han kalder Stolpersteine. Stolperstein (i ental) er det tyske ord for "snuble". Demnigs Stolpersteine er små, brostensbelagte messingmindesmærker for ofrene for nationalsocialisme. Nedsat i fortovet foran bygningerne, hvor nazistiske ofre engang boede eller arbejdede kalder de på opmærksomhed både for det enkelte offer og omfanget af nazistiske krigsforbrydelser. Omkring 74.000 snublestene er blevet lagt i 24 lande (juni 2019), det gør projektet til verdens største mindesmærke.

Reference

Eksterne henvisninger 
 Gunter Demnig: seit 1967
 HOME

Kunstnere fra Tyskland
Beiarkjeften

Beiarkjeften er en fjordarm på sydsiden av Saltfjorden i Gildeskål og Bodø kommuner i Nordland fylke i Norge. Fjorden går 5,5 kilometer mod syd mellem Sandhornøya i vest og Straumøya i øst til Nordfjorden, som går videre mod syd på østsiden af Sandhornøya.

Fjorden har indløb mellem Skårneset i vest og Rotodden i øst. Bebyggelsen Alsvik ligger lige syd for Skårsneset på vestsiden. På den anden side af fjorden går Ytre Sundan mod øst på sydsiden af Straumøya. Fjorden ender i syd mellem Mulnesodden i vest og Rønneset i øst.

Kilder og henvisninger 

Fjorde i Nordland
Bodø
Gildeskål
Cykelpigen (gavlmaleri)

Cykelpigen er et gavlmaleri malet af Seppo Mattinen i 1993 på bygningen Nørrebrogade 14 i København.

Baggrund 
I begyndelsen af 1990'erne besluttede Københavns Kommune at give støtte til kunst på byens gavle. Gavlen på Nørrebrogade 14 var ledig, fordi ejendommen, der engang husede varehuset Bulldog på Nørrebrogade 16, blev brændt ned under generalstrejken i 1944, da ejeren var tyskvenlig. Siden har kun en bygning i én etage, der nu huser supermarkedet Fakta, optaget Nørrebrogade 16, hvorfor gavlen stadig er fri. Den finske kunstner Seppo Mattinen fik tilbudt at udsmykke gavlen, og i 1993 blev værket, der er inspireret af Nørrebrogades cykelkultur, indviet.

Maleriet fjernes 
I begyndelsen af 2019 kom det frem, at cykelpigen risikerede at forsvinde pga. renovering af ejendommen Nørrebrogade 14. Ny Carlsbergfondet tilbød at betale for en redning, men i juni 2019 stod det klart, at maleriet alligevel går tabt, da der skal etableres franske altaner i ejendommen.

Referencer 

Gadekultur
Nørrebro
Straumøya

Straumøya er en ø beliggende på sydsiden af Saltfjorden ved Saltstraumen i Bodø kommune, Nordland. Den har et areal på  og 278 indbyggere (2016).

Straumøya naturreservat ligger midt på øens vestlige del mellem Seivåg og Seines.

Den østlige ende af Straumøya er knyttet til fastlandet med fylkesvej 17, med Indre Sunnan bro direkte til fastlandet i syd og Saltstraumen bro til Knaplundsøya (retning Bodø) i øst.

Under Anden verdenskrig var øen hjemsted for to tyske kystbatterier.

Kilder og henvisninger 

Øer i Nordland
Bodø
Hans Jensen Lubricators

Hans Jensen Lubricators A/S er en dansk fremstillingsvirksomhed med hovedsæde i Hadsund.
Virksomheden fremstiller og service af cylindersmøresystemer til totaktsmotorer. Hans Jensen Lubricators er en familieejet virksomhed der blev grundlagt i København i 1917. Adm. direktør Rasmus Peter Jensen er fjedre generation i spidsen for virksomheden.
I 2013 modtog Hans Jensen Lubricators Kong Frederik IX's hæderspris for fortjenstfuldt eksportarbejde.

Hans Jensen Lubricators har salgsafdelinger i Singapore og Shanghai i Kina.

Selskabskapitalen var i 2018 på 8 millioner. Virksomheden beskæftiger 100 medarbejdere.

Historie 
I 1917 blev Hans Jensen Lubricators stiftet på Kastrupvej i København.
I 1938 blev der bygget nyt domicil på Messinavej og Øresundvej på Amager.
I 1967 blev der pladsproblemer på Messinavej. Herefter blev der etableret en mindre fabrik på Smedevænget i Hadsund, som blev taget i brug i 1970.

I 1972 flyttede Hans Jensen Lubricators alle aktiviteter fra Messinavej i København og samlede virksomheden på Smedevænget i Hadsund.
I 1978 blev der pladsproblemer på Smedevænget og der blev opført ny produktionshal til den eksisterende fabrik. Samtidig blev administrationen også udvidet.

I 1991 blev der igen pladsproblemer og bygget en ny montagehal til de eksisterende bygninger.
I 1998 udvides produktionen og administrationen. Bygningerne var i 1970 på 500 m² efter udvidelsen i 1998 kom de op på 4000 m².
I 2011 blev der atter pladsproblemer på Smedevænget. Nabogrunden blev opkøbt, hvor der blev bygget en ny bygning, der skulle huse salgsafdeling, reception, kantine samt mødelokaler.

I 2017, fejrede virksomheden sit 100 års jubilæum i Hadsund. Samme dag blev den nye vej til Bostedet Hadsund ved Molhøj opkaldt efter Kjeld Hans Jensen som i sin tid flyttede virksomheden til Hadsund i 1972. Vejen fik navnet Kjeld H. Jensens Vej.

Administrerende direktører 
 1917-1947 Hans Peter Jensen
 1947-1987 Kjeld Hans Jensen
 1987-2012 Hans Peter Jensen
 2012- Rasmus Hans Jensen

Kilder

Eksterne henvisninger 

 Virksomhedens hjemmeside

Virksomheder i Hadsund
Etableret i 1917
Fremstillingsvirksomheder i Danmark
Queen's Club-mesterskaberne 2020

Queen's Club-mesterskaberne 2020 var en tennisturnering, der skulle have været afviklet udendørs på græsbaner i Queen's Club i London, Storbritannien i perioden 15. - 21. juni 2020. Turneringen blev imidlertid aflyst som følge af den igangværende COVID-19-pandemi.

Kilder 

 ATP World Tour - Fever-Tree Championships

Noter 

2020
ATP Tour 2020
Club Olimpia

Club Olimpia (eller bare Olimpia) er en paraguayansk fodboldklub fra hovedstaden Asunción. Klubben spiller i landets bedste liga, Primera División de Paraguay, og har hjemmebane på stadionet Estadio Manuel Ferreira. Klubben blev grundlagt den 25. juli 1902, og har siden da vundet hele 43 mesterskaber og tre udgaver af den største sydamerikanske klubturnering, Copa Libertadores. Dette gør klubben til den mest succesfulde i paraguayansk fodbold nogensinde.

Titler 
 Paraguayansk mesterskab (43): 1912, 1914, 1916, 1925, 1927, 1928, 1929, 1931, 1936, 1937, 1938, 1947, 1948, 1956, 1957, 1958, 1959, 1960, 1962, 1965, 1968, 1971, 1975, 1978, 1979, 1980, 1981, 1982, 1983, 1985, 1988, 1989, 1993, 1995, 1997, 1998, 1999, 2000, 2011 Clausura, 2015 Clausura, 2018 Apertura, 2018 Clausura, 2019 Apertura

 Torneo República (1): 1992

 Torneo de Integración Nacional (1): 1990

 Copa Libertadores (3): 1979, 1990, 2002

 Supercopa Sudamericana (1): 1990

 Recopa Sudamericana (2): 1991, 2003

 Intercontinental Cup (1): 1979

 Copa Interamericana (1): 1979

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Paraguay
Etableret i 1902
Asunción
Club Libertad

Club Libertad (eller bare Libertad) er en paraguayansk fodboldklub fra hovedstaden Asunción. Klubben spiller i landets bedste liga, Primera División de Paraguay, og har hjemmebane på stadionet Estadio Dr. Nicolás Leoz. Klubben blev grundlagt i 1905, og har siden da vundet hele 20 mesterskaber.

Titler 
 Paraguayansk mesterskab (20): 1910, 1917, 1920, 1930, 1943, 1945, 1955, 1976, 2002, 2003, 2006, 2007, 2008 Apertura, 2008 Clausura, 2010 Clausura, 2012 Clausura, 2014 Apertura, 2014 Clausura, 2016 Apertura, 2017 Apertura

Kendte spillere 
{| width=100%
 Óscar Cardozo
 Sebastián Eguren
 Francisco Arce
 Ángel Ortiz
 Juan Torales
 Manuel Fleitas Solich
 Justo Villar

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Paraguay
Etableret i 1905
Asunción
Club Nacional

Club Nacional (eller bare Nacional) er en paraguayansk fodboldklub fra hovedstaden Asunción. Klubben spiller i landets bedste liga, Primera División de Paraguay, og har hjemmebane på stadionet Estadio Arsenio Erico. Klubben blev grundlagt den 5. juni 1904, og har siden da vundet ni mesterskaber.

Titler 
 Paraguayansk mesterskab (9): 1909, 1911, 1924, 1926, 1942, 1946, 2009 Clausura, 2011 Apertura, 2013 Apertura.

Kendte spillere 
{| width=100%
 Manuel Fleitas Solich (1918–1927)
  Arsenio Erico (1930–1933, 1947–1949)
   Heriberto Herrera (~1950)
  Modesto Sandoval (1965–1968)
  Roberto Acuña (1989–1993)
  Óscar Cardozo (2004–2006)

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Paraguay
Etableret i 1904
Asunción
Cerro Porteño

Club Cerro Porteño (eller bare Cerro Porteño) er en paraguayansk fodboldklub fra hovedstaden Asunción. Klubben spiller i landets bedste liga, Primera División de Paraguay, og har hjemmebane på stadionet Estadio General Pablo Rojas. Klubben blev grundlagt den 1. oktober 1912, og har siden vundet hele 32 mesterskaber, næstflest i landet nogensinde, kun overgået af lokalrivalerne fra Olimpia.

Titler 
 Paraguayansk mesterskab (32): 1913, 1915, 1918, 1919, 1935, 1939, 1940, 1941, 1944, 1950, 1954, 1961, 1963, 1966, 1970, 1972, 1973, 1974, 1977, 1987, 1990, 1992, 1994, 1996, 2001, 2004, 2005, 2009 Apertura, 2012 Apertura, 2013 Clausura, 2015 Apertura, 2017 Clausura

 Torneo República (3): 1989, 1991, 1995

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Paraguay
Etableret i 1912
Asunción
Club Guaraní

Club Guaraní (eller bare Guaraní) er en paraguayansk fodboldklub fra hovedstaden Asunción. Klubben spiller i landets bedste liga, Primera División de Paraguay, og har hjemmebane på stadionet Estadio Rogelio Livieres. Klubben blev grundlagt den 12. oktober 1903, og har siden da vundet 11 mesterskaber, heraf de to første der nogensinde blev uddelt, i henholdsvis 1906 og 1907.

Titler 
 Paraguayansk mesterskab (11): 1906, 1907, 1921, 1923, 1949, 1964, 1967, 1969, 1984, 2010 Apertura, 2016 Clausura

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside 

Fodboldklubber i Paraguay
Etableret i 1903
Asunción
Club Sol de América

Club Sol de América (eller bare Sol de América) er en paraguayansk fodboldklub fra hovedstaden Asunción. Klubben spiller i landets bedste liga, Primera División de Paraguay, og har hjemmebane på stadionet Estadio Luis Alfonso Giagni. Klubben blev grundlagt i 1909, og har siden da vundet to mesterskaber, i henholdsvis 1986 og 1991. I 1989 nåede klubben kvartfinalen i den fornemste sydamerikanske klubturnering, Copa Libertadores.

Titler 
 Paraguayansk mesterskab (2): 1986, 1991

Kendte spillere 
{| width=100%
1990'erne
  Gustavo Neffa (1996–98)

2000'erne
  Enrique Vera (2000–02)
  Fabián Caballero (2000)
  Cristian Bogado (2004)
  Pablo Zeballos (2005–07)
  Miguel Ángel Cuéllar (2007)
  Josías Paulo Cardoso Júnior (2009–2011)
  Abraham Francois (2001)

2010'erne
  Glaucineis Martins (2010–2011)
  Sebastian Abreu (2016–)
  Massimiliano Ammendola (2013–14)

Danske spillere 
  Ingen

Eksterne henvisninger 

 Klubbens officielle hjemmeside 

Fodboldklubber i Paraguay
Etableret i 1909
Asunción
Sportivo Luqueño

Club Sportivo Luqueño (eller bare Sportivo Luqueño) er en paraguayansk fodboldklub fra byen Luque. Klubben spiller i landets bedste liga, Primera División de Paraguay, og har hjemmebane på stadionet Estadio Feliciano Cáceres. Klubben blev grundlagt den 1. maj 1921, og har siden da vundet to mesterskaber, heraf de to første der nogensinde blev uddelt, i henholdsvis 1951 og 1953. Det er den eneste klub til at vinde landets mesterskab, der ikke kommer fra Asunción.

Titler 
 Paraguayansk mesterskab (2): 1951, 1953

Kendte spillere

Danske spillere 
  Ingen

Eksterne henvisninger 

 Klubbens officielle hjemmeside

Fodboldklubber i Paraguay
Etableret i 1921
Sophie Louise af Slesvig-Holsten-Sønderborg-Beck

Sophie Louise af Slesvig-Holsten-Sønderborg-Beck (15. april 1650 – 4. februar 1714) var en dansk-tysk prinsesse, der var grevinde af Lippe-Brake. Hun var datter af hertug August Philip af Slesvig-Holsten-Sønderborg-Beck og blev gift med grev Frederik af Lippe-Brake.

Biografi 
Dorothea Augusta blev født den 15. april 1650 i Haus Beck i Westfalen som det ældste barn af hertug August Philip af Slesvig-Holsten-Sønderborg-Beck i hans andet ægteskab med Sidonie af Oldenburg.

Hun blev gift den 6. april 1674 med grev Frederik af Lippe-Brake, der var en yngre søn af grev Otto af Lippe-Brake. De blev forældre til den sidste greve af Lippe-Brake, Ludvig Ferdinand.

Grev Frederik døde den 13. januar 1684. Sophie Louise overlevede sin mand med 30 år og døde den 4. februar 1714 i Bremen.

Eksterne links 
 Hans den Yngres efterkommere

Sønderborgske fyrstelige
Huset Oldenburg
Danskere i 1600-tallet
Tayrona National Naturpark

Tayrona National Naturpark (spansk: Parque Nacional Natural Tayrona) er en nationalpark der ligger ved kysten til det  Caribiske Hav i departementet Magdalena i det nordlige  Colombia. Den ligger 34 kilometer øst for byen Santa Marta.

Naturparken har et areal på 225 km², og det  højeste punkt er omkring  900 meter over havet. Den består af forskellige skovstyper og er habitat for et stort antal dyre- og plantearter. I parken er der også en række strande, hvoraf Cabo San Juan er den mest kendte.

Naturparken  blev oprettet 24. april 1969 og er opkaldt efter tayrona-folket, som tidligere holdt til i området. I parken er der flere arkæologiske fund fra denne kultur. Tayrona nationalpark er et populært turistmål, og var Colombias næst mest besøgte nationalpark i 2012, med 293,502 visitors.

Kilder og henvisninger

 Officielt netsted 

Nationalparker i Colombia
Canadas Grand Prix 2019

Canadas Grand Prix 2019 (formelt Formula 1 Pirelli Grand Prix du Canada 2019) var et løb i Formel 1-serien, der blev afholdt den 9. juni 2019 på Circuit Gilles Villeneuve i Montreal i Quebec i Canada. Det var det syvende løb i 2019-mesterskabet for 2019, den 56. gang, at der blev afviklet Canadian Grand Prix og den 15. gang at løbet var en del af Formel 1 verdensmesterskabet. 

Løbet blev vundet af Lewis Hamilton efter at der blev givet en kontroversiel tidsstraf til løbets førende kører, Sebastian Vettel, der endte på en andenplads.

Kilder/Eksterne henvisninger 
 Løbets officielle side

Formel 1 2019
Montreal
Denis Caniza

Denis Ramón Caniza Acuña (født 29. august 1974 i Bella Vista Norte, Paraguay) er en paraguayansk tidligere fodboldspiller (forsvarer). Han spillede 100 kampe for det paraguayanske landshold.

Karriere 
Caniza spillede over en periode på 14 år 100 kampe for Paraguays landshold. Han debuterede for holdet i november 1996 i en VM-kvalifikationskamp mod Ecuador, og spillede sin sidste landskamp i september 2010, da paraguayanerne spillede uafgjort mod Kina i en venskabskamp. Han repræsenterede sit land ved hele fire VM-slutrunder, VM 1998 i Frankrig, VM 2002 i Sydkorea/Japan, VM 2006 i Tyskland, samt VM 2010 i Sydafrika. Bedst gik det ved VM i 2010, hvor holdet nåede kvartfinalen.

På klubplan spillede Caniza en stor del af sin karriere i hjemlandet, hvor han repræsenterede tre af de store Asunción-klubber, Nacional, Olimpia og Sportivo Luqueño. Han vandt det paraguayanske mesterskab med både Nacional og Olimpia. Han havde også udlandsophold i både Argentina og Mexico.

Titler 
Primera División de Paraguay
 1995, 1997, 1998 og 1999 med Olimpia
 2009 (Clausura) med Nacional

Liga MX
 2001 (Verano) med Santos Laguna

InterLiga
 2004 med Santos Laguna

Referencer

Eksterne henvisninger 

Fodboldspillere fra Paraguay
Fodboldspillere fra Club Olimpia
Fodboldspillere fra Club Nacional
Fodboldspillere fra Sportivo Luqueño
Fodboldspillere fra Club León
Fodboldspillere fra Cruz Azul
Fodboldspillere fra Club Santos Laguna
Fodboldspillere fra Club Atlético Lanús
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Noventi Open 2020

Noventi Open 2020 var en tennisturnering, der skulle have været afviklet udendørs på græsbaner i Gerry Weber Stadion i Halle, Tyskland i perioden 15. - 21. juni 2020. Turneringen blev imidlertid aflyst pga. COVID-19-pandemien, eftersom ATP Tour, som turneringen var en del af, blev suspenderet pga. pandemien.

Kilder 

 ATP Tour - Noventi Open

Noter 

Gerry Weber Open
ATP Tour 2020
Saltstraumbroen

Saltstraumbroen er en cantileverbro som krydser Saltstraumen mellem Knaplundøya og Straumøya i Bodø kommune i Nordland fylke i Norge. Broen er 768 meter lang, længste spænd er 160 meter og gennemsejlingshøjden er 41 meter. Broen har 10 spænd. Den blev åbnet i 1978 og er en del af fylkesvej 17.

Saltstraumbroen blev i 2002 foreslået beskyttet i . Riksantikvaren fredede broen 17. april 2008.

Trivia 
I Bodø er det et krav at de nybagte studenter skal løbe nøgne (i senere tid, i undertøj) over Saltstraumbren.

Kilder og henvisninger 

 Saltstraumbrua på broer.no
 Structurae om Saltstraumenbrua
 

Cantileverbroer
Nordlands geografi
Bodø
Broer i Norge